Blindatele Piranha au probleme la sistemul informatic, livrarea întârzie de șase luni – TVR

Livrarea transportoarelor blindate Piranha 5 pentru armata română e întârziată de peste jumătate de an, potrivit TVR. E vorba de primele 36 de vehicule care ar fi trebuit livrate de compania americană General Dynamics, care acum au probleme la sistemul informatic și de comunicații.

Inițial, transportoarele blindate au avut probleme cu turela produsă de compania israeliană Elbit, dar în cele din urmă acestea au trecut testele.

Producătorul american va încasa circa 900 de milioane de euro pentru cele 227 de transportoare contractate. România a plătit deja 300 de milioane de euro avans, potrivit TVR.

VIDEO Reportajul semnat de jurnalistul Adelin Petrișor (TVR):

Foto: Transportor Piranha 5 (Sursa: General Dynamics)